Toshkent shahridagi bir nechta ko‘chalar «Mo‘ynoqqa madad» ekologik xayriya velomarafoni o‘tkazilishi munosabati bilan 25 may kuni soat 9:30dan 11:30gacha yopiladi. Bu haqda Toshkent shahar hokimligi axborot xizmati xabar bermoqda. 1) Afrosiyob ko‘chasi — «O‘zbekiston» metro bekatidan Nukus ko‘chasigacha (Shox Med Center klinikasi); 2) Nukus ko‘chasi — Oybek ko‘chasidan Farg‘ona yo‘li ko‘chasigacha; 3) Abdulla Qodiriy ko‘chasi — Farg‘ona yo‘li ko‘chasidan Qorasaroy ko‘chasigacha; 4) Qorasaroy ko‘chasi — Abdulla Qodiriy ko‘chasidan «Hazrati Imom» majmuasigacha; 5) Zarqaynar ko‘chasi — Qorasaroy ko‘chasidan O‘zbek davlat sirkining pastidagi tunnelgacha; 6) Furqat ko‘chasi — O‘zbek davlat sirkining pastidagi tunneldan Islom Karimov shohko‘chasigacha; 7) Islom Karimov shohko‘chasi – Furqat ko‘chasidan Afrosiyob ko‘chasigacha. Ushbu yo‘l qismlarida tirbandliklarning oldini olish maqsadida haydovchilarga aylanma yo‘llardan foydalanish tavsiya etilmoqda.